|  |  |
| --- | --- |
| ГРБОВИ ЗА МЕМОРАНДУМ | Szerb KöztársaságVajdaság Autonóm Tartomány**Tartományi Oktatási, Jogalkotási, Közigazgatási és****Nemzeti Kisebbségi – Nemzeti Közösségi Titkárság**Mihajlo Pupin sugárút 16., 21000 ÚjvidékTel.: +381 21 487 4268, 487 46 14, 487 40 36ounz@vojvodinа.gov.rs |
| SZÁM: 003324586 2025 09427 004 001 000 001 | DÁTUM: 2025. augusztus 1. |

A Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság Autonóm Tartomány területén működő alapfokú oktatási és nevelési intézmények létesítményei újjáépítésének, átépítésének, felújításának, továbbá beruházásos és folyó karbantartásának finanszírozására és társfinanszírozására való odaítéléséről szóló szabályzat (VAT Hivatalos Lapja, 39/2025. szám) 3. szakasza, valamint a Vajdaság Autonóm Tartomány 2025. évi költségvetéséről szóló tartományi képviselőházi rendelet (VAT Hivatalos Lapja, 57/2024. és 38/2025. szám - pótköltségvetés szám) alapján, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság)

**PÁLYÁZATOT
hirdet**

**A VAJDASÁG AUTONÓM TARTOMÁNY TERÜLETÉN MŰKÖDŐ ALAPFOKÚ OKTATÁSI ÉS NEVELÉSI INTÉZMÉNYEK LÉTESÍTMÉNYEI ÚJJÁÉPÍTÉSÉNEK, ÁTÉPÍTÉSÉNEK, FELÚJÍTÁSÁNAK, TOVÁBBÁ BERUHÁZÁSOS ÉS FOLYÓ KARBANTARTÁSÁNAK 2025. ÉVI FINANSZÍROZÁSÁRA ÉS TÁRSFINANSZÍROZÁSÁRA**

A pályázatot a Vajdaság Autonóm Tartomány 2025. évi költségvetéséről szóló tartományi képviselőházi rendeletben (VAT Hivatalos Lapja, 57/2024. és 38/2025. szám) biztosított keretösszeg alapján hirdetjük meg, a következők szerint: **Vajdaság Autonóm Tartomány területén működő alapfokú oktatási és nevelési intézmények** létesítményei újjáépítésének, átépítésének, felújításának, továbbá beruházásos és folyó karbantartásának finanszírozására és társfinanszírozására **összesen 100.000.000,00 dinár összegben.**

A Vajdaság Autonóm Tartomány területén működő alapfokú oktatási és nevelési intézmények által igényelhető támogatás **minimális összege 2.000.000,00 dinár, amely az áfa értékét is tartalmazza.**

A Titkárság nem ítél meg eszközöket **építési és bővítési** munkálatok kivitelezésének finanszírozására és társfinanszírozására.

A Titkárság nem ítél meg eszközöket olyan munkálatokra, amelyek teljes finanszírozását egyéb forrásokból biztosították.

A pénzügyi kötelezettségek teljesítése a Vajdaság Autonóm Tartomány 2025. évi költségvetésének fizetőképességével összhangban valósul meg.

**PÁLYÁZATI FELTÉTELEK**

*1. A pályázók a következők:*

* a Szerb Köztársaság, Vajdaság AT és a helyi önkormányzatok által alapított Vajdaság Autonóm Tartomány területén működő általános iskolák.

*2. Az eszközök felosztásának mércéi*

Az eszközök felosztásának mércéi – a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság Autonóm Tartomány területén működő alapfokú oktatási és nevelési intézmények létesítményei újjáépítésének, átépítésének, felújításának, továbbá beruházásos és folyó karbantartásának 2025. évi finanszírozására és társfinanszírozására való odaítéléséről szóló szabályzat szerint – a következők:

1. a projekt megvalósításának jelentősége a létesítményt használó diákok, tanárok, illetve foglalkoztatottak biztonsága szempontjából,
2. a projekt megvalósításának jelentősége a nevelő-oktató munka minőségének javítása és korszerűsítése, valamint a tanulók és foglalkoztatottak tartózkodási feltételeinek javítása szempontjából,
3. a projekt megvalósításának jelentősége az épületek energiahatékonyságának javítása, illetve a fűtési üzemanyag-megtakarítás szempontjából,
4. a projekt pénzügyi indokoltsága,
5. a projekt megvalósításának finanszírozását/társfinanszírozását biztosító egyéb források megléte,
6. fenntarthatóság – a létesítmény használati feltételeinek javítása révén elért hatás hosszú távú fennmaradása a projekt megvalósítását követően,
7. a projekt megvalósítása céljából foganatosított tevékenységek,
8. az oktatási intézmény székhelye szerinti helyi önkormányzat fejlettségi szintje.

**A PÁLYÁZAT ÁLTALÁNOS IRÁNYELVEI**

Ha a projekt műszaki értelemben vett megvalósítása több független kivitelezési szakaszban is végrehajtható, a pályázati kérelmet a kivitelezési munkálatok világosan megfogalmazott szakaszára kell benyújtani, és minden egyes szakaszra vonatkozóan a meghatározott pénzügyi eszközök feltüntetésével.

A munkálatok mellékelt költségtervében és előszámláján a munkálatok pontosan meghatározott mennyiségének és piaci árának szerepelnie kell, ugyanis az eszközöket az igénybe vevő részére a közbeszerzés lefolytatott eljárását követően a közbeszerzésekről szóló törvénnyel összhangban folyósítja a Titkárság (legfeljebb a jóváhagyott összeg mértékéig). A többlet-, valamint tervezetlen munkálatokat a Titkárságnak nem áll módjában finanszírozni.

 A pályázó, aki az adott projekttel máshol is pályázott, pályázhat a jelen pályázaton is, ha a pályázati kérelem benyújtásának pillanatában nem volt és nem is lehetett tudomása arról, hogy az adott projektre más pályázaton jóváhagytak-e számára eszközöket.

A munkálatok társfinanszírozására benyújtott pályázat esetében, az intézmény önrész címén biztosított eszközei lehetnek saját eszközök, támogatásból vagy a hatalom valamennyi szintjének költségvetéséből származó eszközök.

A pályázat szerinti eszközök odaítélése után, a Felhasználó köteles:

* a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkársággal (a továbbiakban: Titkárság) a költségvetési eszközök odaítéléséről szóló szerződést aláírni, amely szabályozza a szerződő felek kölcsönös jogait és kötelezettségeit,
* közbeszerzési eljárást lefolytatni, a közbeszerzésekről szóló törvény (az SZK Hivatalos Közlönye, 91/2019. és 92/2023. szám) alapján,
* a tárgyi munkálatok kivitelezésének szakfelügyeletére független személyt alkalmazni,
* minden tekintetben betartani a Vajdaság Autonóm Tartomány 2025. évi költségvetéséből származó pénzeszközök elosztásáról szóló szerződés teljesítésére vonatkozó utasításokat.

**A PÁLYÁZATI KÉRELMEK BENYÚJTÁSÁNAK MÓDJA**

Az eszközök odaítélése iránti kérelmeket a Titkárság egységes pályázati űrlapján kell benyújtani. A teljes pályázati dokumentáció **2025. augusztus 1-jétől** letölthető a Titkárság honlapjáról:

A pályázati kérelmeket postán az alábbi címre kell megküldeni: Pokrajinski sekretarijat za obrazovanje, propise, upravu i nacionalne manjine – nacionalne zajednice „Za finansiranje i sufinansiranje rekonstrukcije, adaptacije, sanacije, investiciono i tekuće održavanje objekata ustanova osnovnog obrazovanja i vaspitanja na teritoriji Autonomne pokrajine Vojvodine za 2025. godinu”), Bulevar Mihajla Pupina 16, 21000 Novi Sad (Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság „Vajdaság Autonóm Tartomány területén az alapfokú oktatási és nevelési intézmények létesítményeinek újjáépítése, átépítése, felújítása, továbbá beruházásos és folyó karbantartása 2025. évi finanszírozására és társfinanszírozására”
Mihajlo Pupin sugárút 16., 21000 Újvidék), vagy személyesen a tartományi közigazgatási szervek iktatójában, Újvidéken (a Tartományi Kormány épületének földszintjén) lehet benyújtani.

**A pályázati kérelemhez mellékelni kell:**

**A) LÉTESÍTMÉNYEK ÚJJÁÉPÍTÉSÉNEK, ÁTÉPÍTÉSÉNEK, FELÚJÍTÁSÁNAK ÉS BERUHÁZÁSOS KARBANTARTÁSÁNAK FINANSZÍROZÁSÁRA ÉS TÁRSFINANSZÍROZÁSÁRA**

1. **a műszaki dokumentáció másolatát**, amely alapján az építési engedély kiadására illetékes szerv a munkák kivitelezéséről szóló határozatot kiadta (abban az esetben, ha a létesítmény, amelyen munkálatokat végeznek Vajdaság AT tulajdonában van és az intézmény a munkálatok kivitelezésének jóváhagyásáról a határozatot nem szerezte be, annak a műszaki dokumentációnak a másolatát nyújtja be, amelynek alapján a Tartományi Kormánynak a munkák kivitelezésére vonatkozó jóváhagyásának kiadását követően az illetékes szerv a munkák jóváhagyásáról szóló határozatot kiadja),
2. az építési engedély kiadására illetékes szerv **határozatát a munkálatok kivitelezésének jóváhagyásáról** (abban az esetben, ha a létesítmény, amelyen munkálatokat végeznek Vajdaság AT tulajdonában van, az intézmények, amelyek a munkálatok kivitelezésének jóváhagyásáról szóló határozatot nem szerezték be, *az illetékes szerv iratát* nyújtják be, amellyel igazolják, hogy a mellékelt műszaki dokumentáció hiánytalan és megfelelő, amelynek alapján a Tartományi Kormány a munkálatok kivitelezésére vonatkozó jóváhagyásának megszerzését követően a munkálatok kivitelezésének jóváhagyásáról szóló határozatot kiadják),
3. **a munkálatoknak a felelős tervező által aláírt és hitelesített költségbecslését és előszámláját (a dokumentum nem lehet hat hónapnál régebbi és számozott oldalakból kell állnia, valamint feltétlenül tartalmaznia kell kidolgozásának számát és dátumát**),
4. **társfinanszírozás esetén** **meg kell küldeni a munkálatok társfinanszírozására biztosított eszközökről szóló bizonyítékot** (szerződés, határozat, a helyi önkormányzat költségvetéséből származó kivonat és hasonló) a tárgybeli munkálatok társfinanszírozásában való részvételről szóló, a felelős személy által olvashatóan aláírt és pecséttel ellátott nyilatkozattal (a nyilatkozatot szabad formában megküldeni) együtt,

**B) LÉTESÍTMÉNYEK FOLYÓ KARBANTARTÁSÁNAK FINANSZÍROZÁSÁRA ÉS TÁRSFINANSZÍROZÁSÁRA**

1. **az építési engedély kiadására illetékes szerv okmányát**, amely bizonyítja, hogy a mellékelt költségbecslésben és előszámlán szereplő tárgyi munka típusa, a létesítmény folyó karbantartására vonatkozik, illetve amelyre a munkálatok jóváhagyására vonatkozóan nem kell engedélyt kiadni, a tervezésről és építésről szóló törvény (az SZK Hivatalos Közlönye, 72/2009., 81/2009. szám – kiigazítás, 64/2010. szám – AB határozata, 24/2011., 121/2012., 42/2013. szám – AB határozata, 50/2013. szám – AB határozata, 98/2013. szám – AB határozata, 132/2014., 145/2014., 83/2018., 31/2019., 37/2019. szám – más törvény, 9/2020., 52/2021. és 62/2023. szám) alapján,
2. **a munkálatoknak a felelős tervező által aláírt és hitelesített költségbecslését és előszámláját (a dokumentum nem lehet hat hónapnál régebbi és számozott oldalakból kell állnia, valamint feltétlenül tartalmaznia kell kidolgozásának számát és dátumát),**
3. **társfinanszírozás esetén** **meg kell küldeni a munkálatok társfinanszírozására biztosított eszközökről szóló bizonyítékot** (szerződés, határozat, a helyi önkormányzat költségvetéséből származó kivonat és hasonló) a tárgybeli munkálatok társfinanszírozásában való részvételről szóló, a felelős személy által olvashatóan aláírt és pecséttel ellátott nyilatkozattal (a nyilatkozatot szabad formában megküldeni) együtt

**A pályázat nyomtatott formában benyújtandó (felelős személy által szabályosan kitöltött és aláírt), míg a pályázathoz csatolandó mellékleteket KIZÁRÓLAG ELEKTRONIKUS FORMÁBAN USB-n illetve CD-n szükséges benyújtani.**

**A pályázati kérelmek benyújtási határideje 2025. 09. 01.**

A Titkárság fenntartja jogát, hogy a pályázótól, szükség szerint, kiegészítő dokumentációt és információkat kérjen.

A kérelmek benyújtásának határidejét követően a Bizottság hozzáfog a kérelmek elbírálásához.

A Bizottság nem vitatja meg a hiányos és a nem engedélyezett kérelmeket, éspedig:

* a hiányos kérelmeket (helytelenül kitöltött kérelmek, azaz olyan kérelmek, amelyekben nem került kitöltésre minden kötelező mező; aláírás és bélyegző nélküli kérelmek; a kérelem összege nem éri el a 3 millió dináros értékhatárt; a pályázati felhívásban előírt mellékletek hiányosan vagy egyáltalán nem kerültek benyújtásra),
* a késedelmes pályázati kérelmeket (a pályázat utolsó napjaként megjelölt határidő után benyújtott pályázati kérelmeket),
* a nem engedélyezett kérelmeket (illetéktelen személyek és a pályázatban nem előirányozott alanyok által benyújtott kérelmeket),
* a pályázatban előirányzott rendeltetéstől eltérő kérelmeket,
* - azon felhasználók jelentkezéseit, akik a tartományi költségvetésből az előző időszakban odaítélt eszközöket pénzügyi és leíró jelentésekkel nem igazolták.

A pályázat eredményeit közzé tesszük a Titkárság honlapján.

**A pályázattal kapcsolatos további tájékoztatás a Titkárság 021/ 487 42 68, 487 46 14 és 487 40 36 telefonszámain kapható.**

Ótott Róbert

tartományi titkár